Fredag eftermiddag afholdtes reception for Kirsten Kimø, der efter mange år i bestyrelsen for Aalborg Zoo nu siger stop. Det blev i alt til 13 år, hvoraf hun fungerede som formand i ni år.

Kirsten Kimø kan se tilbage på 13 år, hvor blandt andet byggeriet af zoos isbjørneanlæg fra 1999 og Den Afrikanske Landsby fra 2006 står som et af højdepunkterne. Kirsten Kimø nåede også at være med til overtagelsen af Karolinelund, som nu er købt af Aalborg Kommune,  og som drives af Zoos ledelse. Kirsten Kimøs plads i bestyrelsen overtages af den nordjyske erhvervsadvokat Anders Hjulmand fra advokatfirmaet Hjulmand og Kaptajn.